CELEX: 62013CN0468
Language: et
Date: 2013-08-28 00:00:00
Title: Kohtuasi C-468/13: MOL Magyar Olaj- és Gázipari Nyrt. 28. augustil 2013 esitatud apellatsioonkaebus Üldkohtu (seitsmes koda) 27. juuni 2013 . aasta otsuse peale kohtuasjas T-367/12: MOL Magyar Olaj- és Gázipari Nyrt. versus Siseturu Ühtlustamise Amet (kaubamärgid ja tööstusdisainilahendused)

23.11.2013   
            
            
               ET
            
            
               Euroopa Liidu Teataja
            
            
               C 344/45
            
         MOL Magyar Olaj- és Gázipari Nyrt. 28. augustil 2013 esitatud apellatsioonkaebus Üldkohtu (seitsmes koda) 27. juuni 2013. aasta otsuse peale kohtuasjas T-367/12: MOL Magyar Olaj- és Gázipari Nyrt. versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-468/13)
   2013/C 344/77
   Kohtumenetluse keel: inglise
   
      Pooled
   
   
      Apellant: MOL Magyar Olaj- és Gázipari Nyrt. (esindaja: advokaat K. Szamosi)
   
      Teine menetlusosaline: Siseturu Ühtlustamise Amet (kaubamärgid ja tööstusdisainilahendused), Banco Bilbao Vizcaya Argentaria, SA
   
      Apellandi nõuded
   
   Apellant palub Üldkohtul
   
               —
            
            
               tühistada Euroopa Liidu Üldkohtu (seitsmes koda) 27. juuni 2013. aasta otsus kohtuasjas T-367/12 ja tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 30. mai 2012. aasta otsus R 2532/2011-2 niivõrd, kuivõrd nendega jäeti rahuldamata menetlusse astuja kaebus ja jäeti jõusse otsus menetlusse astuja vastulause tagasilükkamise kohta; või teise võimalusena;
            
         
               —
            
            
               saata asi tagasi Üldkohtusse uue otsuse tegemiseks; ja
            
         
               —
            
            
               mõista kostjalt välja esimese kohtuastme ja apellatsiooniastme kohtukulud.
            
         
      Väited ja peamised argumendid
   
   Apellant väidab järgmist:
   
               —
            
            
               Üldkohtu tuvastused apellandi poolt Siseturu ühtlustamise Ametile esitatud argumentide vastuvõetamatuse osas on ühelt poolt asjassepuutumatud ja teiselt poolt põhjendamata ning valed; seetõttu on Üldkohus rikkunud kodukorra artiklit 44 ja Euroopa Liidu Kohtu põhikirja artiklit 21.
            
         
               —
            
            
               apellandi poolt Üldkohtu menetluses esitatud tõendite kõrvalejätmiseks puudus vajadus ja õiguslik alus ning seetõttu on Üldkohus tõendite vastuvõetamatuse tuvastamisel rikkunud määruse (EÜ) nr 207/2009 (1) artikli 65 lõiget 2 ja kodukorra artikli 135 lõiget 4.
            
         
               —
            
            
               asjaomase avalikkuse ja segiajamise tõenäosuse seisukohalt selle avalikkuse tähtsuse tuvastamisel rikkus Üldkohus määrust (EÜ) nr 207/2009.
            
         
               —
            
            
               asjaomaste teenuste identsuse tuvastamisel rikkus Üldkohus määrust (EÜ) nr 207/2009 ja väljakujunenud kohtupraktikat.
            
         
               —
            
            
               Üldkohus ei hinnanud selgelt ja eraldi visuaalset, kõlalist ja kontseptuaalset sarnasust ning ei uurinud sellest hinnangust lähtudes juhtumi tähtsust omavaid asjaolusid, rikkudes seega määrust (EÜ) nr 207/2009.
            
         
               —
            
            
               kinnitades apellatsioonikoja tuvastuse menetlusse astuja varasemate kaubamärkide ja apellandi taotletava kaubamärgi segiajamise tõenäosuse kohta, rikkus Üldkohus õigusnorme.
            
         
      (1)  Euroopa Nõukogu 29. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).